[{"text_idx": "#000002", "text": "Mae arweinydd y Ceidwadwyr Cymreig wedi dweud nad oes sicrwydd y byddai ei blaid yn amddiffyn unrhyw adran o lywodraeth heblaw am y gwasanaeth iechyd."}, {"text_idx": "#000004", "text": "Ond wrth siarad ar raglen Sunday Politics Wales y BBC yng nghynhadledd wanwyn y blaid yn Llangollen, dywedodd na fyddai'n gallu rhoi'r un sicrwydd i gyllidebau eraill."}, {"text_idx": "#000005", "text": "Ychwanegodd bod y Tori\u0308aid am weld arian yn mynd i wasanaethau llinell flaen. O dan y drefn sydd yn gosod ei chyllideb, bydd Llywodraeth Cymru yn derbyn mwy o arian yn dilyn addewid llywodraeth y DU i wario mwy ar y gwasanaeth iechyd yn Lloegr."}, {"text_idx": "#000006", "text": "Dywedodd Mr Davies y byddai'r arian ychwanegol yma'n mynd i'r gwasanaeth iechyd yng Nghymru, petai'r Ceidwadwyr mewn grym."}, {"text_idx": "#000007", "text": "\"Ond fe fyddai'n anghywir i mi ddweud ar hyn o bryd y byddwn yn gallu gwarantu x, y neu z heblaw am y gyllideb ar gyfer iechyd, achos yn y pen draw rydym yn gwybod bod llywodraeth San Steffan wedi amddiffyn y gyllideb iechyd yn Lloegr gydag \u00a38bn ychwanegol yn mynd iddo, felly bydd effaith uniongyrchol yn dod drosodd o'r gyllideb honno,\" meddai Mr Davies."}, {"text_idx": "#000008", "text": "\"Ac fe allwn warantu bod y bron i \u00a3500m y byddwn yn ei dderbyn dros bum mlynedd y Cynulliad yn mynd i wasanaeth iechyd Cymru. Ni fydd yr unig blaid i wneud hynny.\""}, {"text_idx": "#000009", "text": "Dywedodd Mr Davies y byddai'r gyllideb addysg \"yn gweld mwy o arian yn cael ei ryddhau\" o dan y Ceidwadwyr trwy arianu ysgolion yn uniongyrchol o Lywodraeth Cymru, yn hytrach na drwy awdurdodau lleol."}, {"text_idx": "#000010", "text": "\"Byddwn yn sicrhau y bydd yr arian yn cyrraedd yr ystafelloedd dosbarth, yn hytrach na'n aros yn neuaddau'r sir ac mewn biwrocratiaeth ganolog.\""}, {"text_idx": "#000011", "text": "Prif Straeon'Dim help' gan Blaid Cymru wedi aflonyddu 'erchyll'Cyhoeddwyd19 awr yn o\u0302lDamwain M53: Teyrngedau i ferch ddringodd i GymruCyhoeddwyd11 awr yn o\u0302l'Dyw system cwynion Senedd Cymru ddim yn ddigon da'Cyhoeddwyd8 awr yn o\u0302l"}, {"text_idx": "#000014", "text": "'Dyw system cwynion Senedd Cymru ddim yn ddigon da'"}]